da en da da da fr da en nb de da da da sv de en de da da en da de da da da da da da da da en da nn da da nl sv en et fr da da da da da da da da da da da is da en da sv da da da da da da da da da nl da hbs_lat de da da da cs de nb sv da da en da nl da da sq nb en en tr da da da en en en de da da fr nb en en pl da en nb it da da da fr nb en da da en da da en de da da da de en da da da da en de da en nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Brownie-talkage med skumbanancreme - Fru Østergaard
Talkage er festlig til enhver anledning og vækker altid begejstring.
Kagen kan pyntes på alle mulige spændende måder så den passer lige præcis til den person eller andledning kagen bages til.
Talkage kan laves på mange forskellige måder, bl.a. med mørdejsbunde, lagkagebunde eller som her, med browniebunde.
Men er man vild med en tung og intens chokoladesmag, så er denne talkage med browniebund helt perfekt!
Denne talkage er pyntet med skumbanancreme på toppen, men man kan også sagtens pynte med lys chokoladecreme, hvid chokoladecreme, hindbærmousse eller hvad man lige har lyst til.
Talskabelonerne kan du lave på computeren og printe dem. Derefter klippes de ud og lægges ovenpå den færdigbagte kage, hvorefter du kan skære kagen til efter tallet. (sæt evt. tallet fast med et par tandstikker, så den ikke glider når du skær)
Til ét tal i højden ca. 30×20 cm – bagt i en bradepande der er 36×26 cm har jeg brugt følgende ingredienser:
Start med at tænde ovnen på 175 grader – alm. ovn.
Hak chokoladen og hæld den i en skål.
Smelt smørret i en gryde. Hæld det smeltede smør over den hakkede chokolade.
Lad det stå et par minutter og rør så i skålen, så chokolade og smør blandes godt sammen.
Æg og sukker piskes til en lys og luftig masse.
Mel, kakao, vaniljesukker og salt blandes sammen. Sigt det i dejen og vend forsigtigt rundt indtil dejen er helt ensartet.
Vend til sidst de hakkede nødder i.
For en bradepande med bagepapir (min bradepande er 36×26 cm) – bag brownien i 25-30 minutter.
Den må godt være en smule underbagt når den tages ud – stil kagen på køl i nogle timer og gerne til næste dag.
Mængden er til 2 tal!
Denne creme kan med fordel forberedes dagen før eller senest 3-4 timer før kagen skal pyntes.
Udblød husblas i koldt vand i min. 10 minutter.
Kom piskefløde og skumbananer i en lille gryde og varm op til lige under kogepunktet. Rør rundt indtil skumbananerne smelter, det tager lige lidt tid – når skumbananerne er helt smeltet, hældes flødemassen op i en tør og ren skål.
Lad det køle af i et par minutter.
Tilsæt husblassen og lad det smeltet helt mens der røres rundt.
Dæk flødemassen til med film, som skal ligge helt ned på overfladen af fløden, så der ikke dannes kondens. Stil skålen på køl.
Når det er helt koldt, piskes skumbananfløden op til en luftig creme.
Pas på ikke at overpiske den, så begynder den at skille.
Fyld skumbanancremen i en sprøjtepose med tylle.
Flyt brownien over på det fad den skal serveres på og sprøjt små toppe med skumbanancreme.
Pynt derefter med det pynt du synes om.
I anledning af julen, har jeg skåret kagen ud som et Juletræ og pyntet den med en masse julet pynt, bl.a. marengsjuletræer og små marengstoppe – se opskriften på marengsfigurer her.
Julie Povlsen 26. februar 2020 at 10:13 am
Jeg har lige et sprøgsmål omkring skumbanan cremen. Er det til begge tal eller det også pr tal ligesom brownie opskriften?
Min kæreste fylder nemlig 25, så tænkte jeg ville lave denne kage til hans fødselsdag
Fru Østergaard 26. februar 2020 at 11:06 am
He he, det var en godt spørgsmål da det selvfølgelig ikke står nogen steder (det må jeg hellere få tilføjet).
Men der skulle være nok skumbanancreme til to tal 🙂
Sabine 5. april 2020 at 7:30 pm
Der står 1,5 pose skumbananer, men kan poserne ikke variere i størrelse? Ved du hvor mange gram det svarer til.
Glæder mig til at bage den til mine forældres guldbryllup.
Fru Østergaard 6. april 2020 at 9:35 am
Du har helt ret, der jo to størrelser det havde jeg helt glemt. Tak fordi du gør mig opmærksom på det 🙂 Men det er 1,5 af de små poser (80 g.) – tror lige jeg retter det i opskriften.
mie milling 10. juni 2020 at 7:49 pm
Hvormange personer er der til i de to tal? Har du beregnet hvad de koster at lave i materialer? Hvilken tyl bruger du til cremen…den er godt nok flot !
Fru Østergaard 11. juni 2020 at 4:22 pm
Tak for de pæne ord 🙂
De to tal rækker til ca. 20 personer, selvfølgelig afhængig af hvor store stykker man skærer.
Jeg har ikke regnet på hvor meget det koster at bage kagen, men den indeholder selvfølgelig en del smør, chokolade og fløde, som er nogle af de dyre poster når man bager kage.
Blondies med hindbær og frosting - Fru Østergaard 21. marts 2021 at 7:56 pm
[…] Hvis man er mere til brownie med mørk chokolade, kan man følge denne opskrift: https://fruostergaard.dk/brownie-talkage/ og pynte kagerne med frosting, på samme måde som […]
Fru Østergaard 21. marts 2021 at 7:58 pm
Ja, det kan man sagtens – det bliver lige så godt 🙂
Dines 6. januar 2022 at 5:36 am
Den må jeg prøve!
Du skriver at cremen med fordel kan laves dagen før – laves alt færdig dagen før? Inkl piskes og kommes i pose med tyl.
Eller piskes den blot på dag 2?
Fru Østergaard 6. januar 2022 at 9:48 am
Når jeg skriver at cremen med fordel kan laves dagen før, så mener jeg, at skumbananer kan smeltes sammen med fløde og sættes på køl. Cremen skal helst først piskes lige før det skal sprøjtes på kagen.
Pas på ikke at piske for meget, så bliver cremen nemlig grynet. Men det skal selvfølgelig have en konsistens, så der kan lave små toppe.
Emilie 27. juli 2022 at 2:27 pm
Hvad er pladerne lavet af, som kagen står på?
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard